turjo4nis/wikipedia-bn-dump-20250701 huggingface dataset:
রিয়ার উইন্ডো

রিয়ার উইন্ডো ১৯৫৪ সালের মার্কিন সাসপেন্স-ধর্মী থ্রিলার চলচ্চিত্র। এটি পরিচালনা করেছেন ইংরেজ চলচ্চিত্র পরিচালক অ্যালফ্রেড হিচকক। মার্কিন ঔপন্যাসিক কর্নেল উলরিচের ১৯৪২ সালের ইট হ্যাড টু বি মার্ডার ছোট গল্প অবলম্বনে এর চিত্রনাট্য রচনা করেছেন জন মাইকেল হায়েজ। ১৯৫৪ সালে প্যারামাউন্ট পিকচার্স কর্তৃক চলচ্চিত্রটি মুক্তি দেয়া হয় এবং ১৯৮৩ সাল পর্যন্ত এই প্রতিষ্ঠানের অধীনে স্বত্বাধিকার সংরক্ষিত থাকে। পরবর্তীতে ১৯৮৩ সালের পর ইউনিভার্সাল পিকচার্সের নিকট এর স্বস্ত হস্তান্তর করা হয়। চলচ্চিত্রে অভিনেয়ে ছিলেন, জেমস স্টুয়ার্ট, গ্রেস কেলি, ওয়েন্ডেল কোরি, থেলমা রিফ্টার এবং রেমন্ড ব্যুর। ১৯৫৪ সালের ভেনিস চলচ্চিত্র উৎসবে এটি প্রদর্শিত হয়েছিলো।

কাহিনীসংক্ষেপ

দুর্ঘটনায় পা ভাঙ্গার কারণে ফটোগ্রাফার এল বি জেফরিস (জেমস স্টুয়ার্ট) তার গ্রিনিচ ভিলেজ কামরায় বিশ্রামরত। তার কামরার পিছনের জানালা দিয়ে দেখা বাড়ির পিছনের ছোট একটি উঠান এবং তাকে ঘিরে থাকা আরও বেশ কয়েকটি কামরা। গরমের দিনে তার সময় কাটে জানালা দিয়ে বাইরে তার প্রতিবেশিদের দেখে, যারা গরমের কারণে তাদের জানালা খোলা রাখে। জানালা দিয়ে তিনি দেখতে পান একজন নাচিয়ে, একজন একাকি মহিলা, একজন পিয়ানোবাদক, কয়েকজন দম্পতি, একজন মধ্যবয়সী ভাস্কর এবং ভ্রাম্যমাণ গয়না বিক্রেতা লার্স থরওয়আল্ড ও তার শয্যাগত স্ত্রি কে।

পরবর্তীতে বিভিন্ন ঘটনার মধ্য দিয়ে জেফ নিশ্চিত হয় যে লার্স থরওয়াল্ড তার স্ত্রিকে খুন করেছে। সে ডেকে আনে তার গোয়েন্দা বন্ধু টম ডয়েল (রেমন্ড বার) কে এবং জানায় তার সন্দেহের কথা। কিন্তু প্রয়োজনীয় প্রমাণের অভাবে কিছুই করার থাকে না ডয়েলের।

পরবর্তীতে প্রেমিকা লিসা ফ্রিমন্ট (গ্রেস কেলি) ও সেবিকা স্টেলার (থেলমা রিটার) সহায়তায় প্রয়োজনীয় প্রমাণ যোগার করে জেফ এবং থরওয়াল্ডকে খুনি প্রমাণ করে।

অভিনয়ে

 জেমস স্টুয়ার্ট - এল বি "জেফ" জেফরিস
 গ্রেইস কেলি - লিসা ক্যারল ফ্রিমন্ট
 ওয়েন্ডেল কোরি - লেঃ থমাস জে ডয়েল
 থেলমা রিটার - স্টেলা
 রেমন্ড বার - লার্স থরওয়াল্ড
 জুডিথ এভলিন - মিস লোনলিহার্ট
 রস বাগদাসারিয়ান - গীতিকার ব্যক্তি
 জর্জিন ডার্সি - মিস টরসো
 ফ্র্যাঙ্ক কেডি এবং সারা বার্নার - থরওয়াল্ডদের উপরে বাসকারী স্বামী-স্ত্রী
 জেসলিন ফ্যাক্স - কানে শোনার যন্ত্রওয়ালা ভাস্কর প্রতিবেশী
 র‍্যান্ড হার্পার - নববিবাহিত ব্যক্তি
 আইরিন উইনস্টোন - মিসেস আনা থরওয়াল্ড
 হ্যাভিস ডেভেনপোর্ট - নববিবাহিত মহিলা

 গিগ ইয়ং - ফোনে জেফের সম্পাদকের কন্ঠস্বর (অস্বীকৃত)
 হ্যারি ল্যান্ডার্স - মিস লোনলিহার্টের অতিথি (অস্বীকৃত)
 র‍্যালফ স্মাইল্‌স - কার্ল, লিসার ভৃত্য (অস্বীকৃত)

পরিচালক আলফ্রেড হিচকক প্রথাগত ক্যামিও চরিত্রে অভিনয়ে পর্দায় আসেন গিতিকারের কক্ষে

তথ্যসূত্র

বহিঃসংযোগ

 
 
 
 
 
 Detailed review

১৯৫৪-এর চলচ্চিত্র
১৯৫০-এর দশকের রোমাঞ্চকর চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
মার্কিন রহস্য চলচ্চিত্র
অ্যালফ্রেড হিচকক পরিচালিত চলচ্চিত্র
প্যারামাউন্ট পিকচার্সের চলচ্চিত্র
মনস্তাত্ত্বিক থ্রিলার চলচ্চিত্র
ছোট কল্পকাহিনী অবলম্বনে চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
হত্যাকারী সম্পর্কে চলচ্চিত্র
অ্যালফ্রেড হিচকক প্রযোজিত চলচ্চিত্র
এদ্‌গার পুরস্কার বিজয়ী
মার্কিন মনস্তাত্ত্বিক থ্রিলার চলচ্চিত্র
ম্যানহাটনের পটভূমিতে চলচ্চিত্র
মার্কিন রহস্য থ্রিলার চলচ্চিত্র
নিরাপত্তা ও নজরদারি সম্পর্কিত চলচ্চিত্র
অ্যাপার্টমেন্ট বিল্ডিং-এর পটভূমিতে নির্মিত চলচ্চিত্র
১৯৫০-এর দশকের ইংরেজি ভাষার চলচ্চিত্র
১৯৫০-এর দশকের মার্কিন চলচ্চিত্র
স্ত্রী হত্যা সম্পর্কে চলচ্চিত্র
প্রশমনমূলক সেবা

প্রশমনমূলক সেবা, প্রশমনমূলক চিকিৎসা, উপশমমূলক সেবা বা  উপশমমূলক চিকিৎসা হলো সর্বাত্মক, বহুমুখী-নিয়মানুবর্তিতামুলক অভিগমন যেখানে গুরুতর অসুস্থ মানুষের জন্যে বিশেষায়িত চিকিৎসা সেবার ব্যবস্থা করা হয়। ক্যানসার, ফুসফুসের রোগ, ওষুধ প্রতিরোধী যক্ষ্মা, যকৃতের রোগ বা অন্য কোনো দীর্ঘস্থায়ী যন্ত্রণা থেকে মানুষকে মুক্ত করার জন্যে প্রশমন সেবার প্রয়োজন হয়। প্রশমনমূলক সেবা হচ্ছে ক্যানসার রোগীদের সবচেয়ে বড় ওষুধ। প্রশমনমূলক সেবার অপর নাম সহায়ক চিকিৎসা। এ সেবায় ক্যানসারের যন্ত্রণা অনেকাংশে প্রশমিত হয়। ক্যানসার রোগীদের বিভিন্ন শারীরিক ও মানসিক সমস্যা বা উপসর্গ দেখা দেয়। যেমন প্রচন্ড ব্যথা বা অসহ্য যন্ত্রণা। প্রশমনমূলক সেবায় ক্যানসারের চিকিৎসার পাশাপাশি ঔষধ দিয়ে প্রচন্ড ব্যথা বা অসহ্য যন্ত্রণা,  অসুস্থতাজনিত কষ্ট ও ভোগান্তি প্রশমন করা হয়। প্রশমনমূলক সেবা ও নির্ধারিত চিকিৎসার মাধ্যমে রোগী স্বাভাবিক জীবনে ফিরে আসতে পারে। তবে রোগ শনাক্ত হওয়ার পরপরই প্রশমনমূলক সেবা শুরু করা দরকার। কিছু ক্ষেত্রে জীবনের শেষ সময়ে প্রশমনমূলক সেবাই একমাত্র চিকিৎসা হয়ে দাঁড়ায়। প্রশমনমূলক সেবার মূল উদ্দেশ্য রোগীর জীবনের মান বাড়ানো।

প্রশমনমূলক সেবার শারীরিক, মানসিক, সামাজিক ও আধ্যাত্মিক মূল্য আছে। একাধিক গবেষণায় দেখা গেছে, প্রশমনমূলক সেবা মানুষের আয়ু বৃদ্ধি করে এবং জীবনের শেষ সময়ে চিকিৎসা খরচ কমায়।

প্রশমনমূলক সেবা দিবস
অক্টোবর মাসের ২য় শনিবার বিশ্ব হসপিস ও প্যালিয়েটিভ কেয়ার দিবস উদ্‌যাপন করা হয় । প্রশমনমূলক সেবা সম্পর্কে সচেতনতা বাড়াতে বিশ্ব সেবাসদন ও প্রশমনমূলক সেবা দিবস আয়োজিত হয়। বিশ্ব সেবাদন ও প্রশমনমূলক সেবা মৈত্রী (World Hospice and Palliative Care Alliance) প্রতি বছর এ দিবসটির আয়োজন করে।

তথ্যসূত্র

বহিঃসংযোগ
 সেবাসদনে শুশ্রুষাকারীর সহায়িকা এবং প্রশমনমূলক সেবা
 
 এনসিপিসি  ইউকে ন্যাশনাল কাউন্সিল প্যালিয়েটিভ সেবা

 
সেবাসদন
চিকিৎসা
ইউনিভার্সাল পিকচার্স

ইউনিভার্সাল স্টুডিওস (কখনও কখনও ইউনিভার্সাল পিকচার্‌স বা ইউনিভার্সাল সিটি স্টুডিওস' নামেও ডাকা হয়) মার্কিন যুক্তরাষ্ট্রের অন্যতম প্রধান চলচ্চিত্র স্টুডিও। এটি এনবিসি ইউনিভার্সাল-এর একটি সহযোগী প্রতিষ্ঠান। এর নির্মাণ স্টুডিও অবস্থিত ক্যালিফোর্নিয়ার ইউনিভার্সাল সিটির ১০০ ইউনিভার্সাল সিটি প্লাজা ড্রাইভে। এই এলাকাটি লস অ্যাঞ্জেল্‌স কাউন্টির করপোরেটবিহীন অঞ্চলগুলোর একটি যা লস অ্যাঞ্জেল্‌স এবং বারব্যাংকের মাঝখানে অবস্থিত। এর বণ্টন এবং অন্যান্য করপোরেট দপ্তর নিউ ইয়র্ক সিটি-তে অবস্থিত। এটি হলিউডের দ্বিতীয় দীর্ঘজীবী স্টুডিও। সবচেয়ে বেশি সময় ধরে কার্যকর আছে ভায়াকম-এর প্যারামাউন্ট পিকচার্‌স। প্যারামাউন্ট মাত্র কয়েক মাসের ব্যবধানে ইউনিভার্সালের চেয়ে বয়স্ক হয়ে গেছে।

ইতিহাস

চলচ্চিত্রসমূহ

বহিঃসংযোগ 
 ইউনিভার্সাল স্টুডিওস

১৯১২-এ প্রতিষ্ঠিত
ক্যালিফোর্নিয়া ভিত্তিক বিনোদন কোম্পানি
মার্কিন চলচ্চিত্র কোম্পানি
দক্ষিণ ক্যালিফোর্নিয়ার চলচ্চিত্র
মার্কিন যুক্তরাষ্ট্রের চলচ্চিত্র পরিবেশক
মার্কিন যুক্তরাষ্ট্রের চলচ্চিত্র প্রযোজনা কোম্পানি
নির্বাক চলচ্চিত্র স্টুডিও
ক্রিকেট বিশ্বকাপের পাঁচ-উইকেট প্রাপ্তির তালিকা

ক্রিকেট খেলায় পাঁচ-উইকেট প্রাপ্তি বলতে এক ইনিংসে একজন বোলারের পাঁচ বা ততোধিক উইকেট লাভ করাকে বুঝায়। পাঁচ-উইকেট প্রাপ্তিকে অনেক সময় ফাইভ-ফর বা ফিফার নামে অভিহিত করা হয়। এটিকে একজন খেলোয়াড়ের উল্লেখযোগ্য অর্জন হিসেবে বিবেচনা করা হয়। বিশ্বকাপ প্রতিযোগিতায় সেপ্টেম্বর, ২০১৯ সাল পর্যন্ত মোট ৬৪ জন বোলার এ সম্মাননায় অধিষ্ঠিত হয়েছেন। ক্রিকেট বিশ্বকাপ একদিনের আন্তর্জাতিক ক্রিকেটের আন্তর্জাতিক চ্যাম্পিয়নশীপের প্রধান প্রতিযোগিতা। প্রতিযোগিতাটি ক্রিকেটের প্রধান নিয়ন্ত্রক সংস্থা আন্তর্জাতিক ক্রিকেট কাউন্সিল (আইসিসি) কর্তৃক পরিচালিত হয় ও প্রতি চার বছর অন্তর আয়োজিত হয়। এছাড়াও, আইসিসি’র চার সহযোগী সদস্য দলের খেলোয়াড়ও বিশ্বকাপে ফিফার লাভ করেছেন।

নির্দেশিকা

পাঁচ-উইকেট লাভকারী

১ - ৫০

৫১ - ১০০

পাদটীকা

গ্রন্থপঞ্জি

তথ্যসূত্র 

একদিনের আন্তর্জাতিক ক্রিকেটের রেকর্ডসমূহ
ক্রিকেট সম্পর্কিত তালিকা
ক্রিকেট বিশ্বকাপ
আন্তর্জাতিক ক্রিকেটে ৫ উইকেট লাভকারীদের তালিকা
সোনালি মথুরা

সোনালি মথুরা বা চিনা মথুরা (), (বৈজ্ঞানিক নাম: Chrysolophus pictus)  হচ্ছে গ্যালিফর্মিস বর্গের ফ্যাজিয়ানিডি পরিবারের খুবই সুন্দর একটি পাখি। পশ্চিম চীনের স্থানীয় পাখি তবে যুক্তরাজ্য সহ বিভিন্ন দেশে এ পাখিটি নিয়ে ছাড়া হয়েছে। পৃথিবীর হাতে গোণা সবচেয়ে সুন্দর পাখিদের মধ্যে এ প্রজাতিটি একটি।

বিবরণ
লেজসহ সোনালি মথুরার দৈর্ঘ্য ৯০-১০৫ সেমি। চীনদেশের পশ্চিমাঞ্চলীয় পার্বত্য এলাকায় এই পাখি দেখা যায়। যদিও যুক্তরাজ্যের আদিবাসিরা প্রথম এই পাখি তাদের দেশেই আবিষ্কার করে। মাথায় সুন্দর ঝুঁটি যুক্ত এই পাখিটির গায়ে সোনালি, কমলা, লাল, কালো ইত্যাদি অনেক রঙের সমাহার লক্ষ্য করা যায়। সব থেকে উল্লেখযোগ্য বিষয় হলো এদের চকচকে সুন্দর পালকগুলো। গাছ পালার আড়ালে থাকা এই পাখির গায়ে সূর্যের আলোর রোশনাই যে কোনো মানুষের চোখ ধাধিয়ে দেবে।

গ্যালারি

আরও দেখুন

তথ্যসূত্র

মথুরা
চীনের পাখি
১৭৫৮-এ বর্ণিত প্রাণী
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
কিয়াস

কিয়াস (আরবি: قياس ক়ি~য়াস্) হল ইসলামি আইনশাস্ত্রের চতুর্থ উৎস। কুরআন, সুন্নাহ ও ইজমার সম্বনয়ে এর অবস্থান। সূরা আল-হাক্কাহ এর ১ নাম্বার আয়াত বর্তমানে, ২ এবং ৩ নাম্বার আয়াত এবং সূরা আন-নিসা এর ৫৯ নাম্বার আয়াত কেন্দ্রীক বিবেচনায়,

নির্দিষ্ট বাস্তবতা ভিত্তিক, নির্দিষ্ট ভিন্ন ভিন্ন বিষয়, নির্দিষ্ট বাস্তবতা এর সাথে, 

নির্দিষ্ট সামঞ্জস্যতা বিধান করাকে কিয়াস বলে।

ইসলামী বিধিবিধান নির্ণয়ের জন্য প্রথমত কুরআন ও সহীহ হাদীসের উপর নির্ভর করা হয়। সহীহ হাদীস হল নির্ভরযোগ্য ব্যক্তিদের থেকে বর্ণিত হাদীস। কুরআন, হাদীস, হাদীসের সনদ ও পরিভাষা, তাফসীর, উসুলুল ফিকহ, আরবি ব্যাকরণ ইত্যাদি বিষয়ে জ্ঞানী ব্যক্তিরা ইসলামের বিধিবিধান নির্ণয় করেন। কখনও কখনও এমন বিষয়ের বিধান নির্ণয় করার প্রয়োজন হয় যে বিষয়ে কুরআন ও সহীহ হাদীসে সরাসরি কোনো বক্তব্য জানা থাকে না।

কিয়াসের মাধ্যমে নির্ণীত বিধান মানা
ইসলামে সাধারণ মানুষের কিয়াস অপেক্ষা ইসলামের গভীর জ্ঞানের অধিকারী ইমামদের কিয়াসকে প্রাধান্য দেয়া হয়। তবে এমন কোনো ব্যক্তি নেই যার কুরআন ও হাদীসের সবকিছু জানা রয়েছে। তাই যখন কেউ অনুমানের উপর ভিত্তি করে বিধান নির্ণয় করেন তিনি সেটাই অনুসরণ করেন যতক্ষণ না তিনি কুরআন ও সহীহ হাদীসে সরাসরি কোনো বক্তব্য পান। এছাড়া ইজমাকেও কিয়াসের উপর প্রাধান্য দেয়া হয়। ইজমা হল এমন বিধান যে বিধানের ব্যাপারে ইসলামের গভীর জ্ঞানের অধিকারী ইমামরা একমত হয়েছেন। তাছাড়া কুরআন হাদীস থেকে বিধান বের করার দ্বায়িত্ব মুলত মুজতাহিদ আলেমদের অর্থাৎ কুরআন, হাদীস, হাদীসের সনদ ও পরিভাষা, তাফসীর, উসুলুল ফিকহ, আরবি ব্যাকরণ ইত্যাদি বিষয়ে জ্ঞানী ব্যক্তিদের। যেকেউ কুরআন হাদীস থেকে বিধান বের করতে চাইলে এসব বিষয়ে জ্ঞান অর্জন করবে।

ইসলামী বিশ্বাসের ব্যাপারে কিয়াস
কিয়াস শুধু ইসলামী আইন বা বিধানের ক্ষেত্রে গ্রহণযোগ্য। কিন্তু ইসলামী বিশ্বাস বা আকীদার ক্ষেত্রে কিয়াস গ্রহণযোগ্য নয়।

উল্লেখ্য,ফারায়েজের ক্ষেত্রেও কিয়াসভিত্তিক মাসয়ালা উদ্ভাবন করা গ্রহণযোগ্য না।

ইসলামি আইনের উৎস হিসাবে গ্রহণযোগ্যতা
অধিকাংশ সুন্নি ইসলামি পন্ডিতদের মতে কিয়াস ইসলামি আইনের উৎস হিসাবে গ্রহণযোগ্য। তবে দাউদ যাহেরিসহ কিছু পন্ডিতের মতে কিয়াস ইসলামি আইনের উৎস হিসাবে গ্রহণযোগ্য নয়।

আরও দেখুন
 ইজমা
 ইজতিহাদ
 ইখতিলাফ

তথ্যসূত্র

বহিঃসংযোগ
Qiyas (Analogical Reasoning) and Some Problematic Issues in Islamic law
Mohammad Hashim Kamali, Principles of Islamic Jurisprudence (2003)
Shi'a site refuting multiple Qiyas regarding Nikah Mut'ah

সুন্নি ইসলাম
ইসলামি পরিভাষা
ফিকহ
আরবি ভাষার লেখা থাকা নিবন্ধ
শরিয়াহ-তে আরবি শব্দ ও বাক্যাংশ
উপমিতি
ইসলামি আইন
আর্নে টিসেলিয়ুস

আর্নে টিসেলিয়ুস বা আর্নে ভিলহেল্ম কাউরিন টিসেলিয়ুস () একজন সুইডিশ প্রাণরসায়নবিজ্ঞানী। তিনি ১৯৪৮ সালে রসায়নে নোবেল পুরস্কার লাভ করেন।

জীবনী 
টিসেলিয়ুস ১৯০২ সালের ১০ অগাস্ট স্টকহোমে জন্মগ্রহণ করেন। তিনি ১৯২৫ সালে থিওডোর সভেডবার্গ এর ল্যাবরেটরীতে গবেষণা সহকারী হিসেবে যোগদান করেন। তিনি ১৯৩০ সালে ডক্টর'স ডিগ্রি লাভ করেন। তিনি ১৯৫১ থেকে ১৯৫৫ সাল পর্যন্ত ইন্টারন্যাশোনাল ইউনিয়ন অব পিওর অ্যান্ড অ্যাপ্লায়েড কেমিস্ট্রি এর প্রেসিডেন্ট হিসেবে দায়িত্ব পালন করেন। ১৯৬০ থেকে ১৯৬৪ সাল পর্যন্ত নোবেল ফাউন্ডেশোনের বোর্ডের চেয়ারম্যানহিসেবে দায়িত্ব পালন করেন।

তথ্যসূত্র 

নোবেল বিজয়ী রসায়নবিদ
১৯০২-এ জন্ম
১৯৭১-এ মৃত্যু
রয়েল সোসাইটির বিদেশি সদস্য
মার্কিন ফিলোসফিক্যাল সোসাইটির সদস্য
সুয়েডীয় নোবেল বিজয়ী
সুয়েডীয় প্রাণরসায়নবিদ
উপসালা বিশ্ববিদ্যালয়ের প্রাক্তন শিক্ষার্থী
বারুজ বেনাসেরাফ

বারুজ বেনাসেরাফ () ১৯৮০ সালে চিকিৎসাবিজ্ঞানে নোবেল পুরস্কার লাভ করেন।

জীবনী
বেনাসেরাফ ১৯২০ সালের ২৯ অক্টোবর কারাকাস, ভেনেজুয়েলায়  জন্মগ্রহণ করেন। তিনি কলাম্বিয়া ইউনিভার্সিটি থেকে ১৯৪২ সালে ব্যাচেলর অব সায়েন্স ডিগ্রি অর্জন করেন। তিনি মেডিকেল কলেজ অব ভার্জিনিয়া থেকে ডক্টর অব মেডিসিন ডিগ্রি অর্জন করেন। তিনি ১৯৭০ থেকে ১৯৯১ সাল পর্যন্ত হার্ভার্ড মেডিকেল স্কুল এ শিক্ষকতা করেন। তিনি ১৯৭১ সালে আমেরিকান অ্যাকাডেমি অব আর্টস অ্যান্ড সায়েন্সেস এর ফেলো নির্বাচিত হন। তিনি ১৯৯০ সালে ন্যাশনাল মেডেল অব সায়েন্স লাভ করেন।

সম্মানসূচক ডিগ্রি
 সম্মানসূচক ডক্টর অব সায়েন্সেস, ভার্জিনিয়া কমনওয়েলথ ইউনিভার্সিটি 1981
 সম্মানসূচক ডক্টর অব সায়েন্সেস, নিউ ইয়র্ক ইউনিভার্সিটি 1981
 সম্মানসূচক ডক্টর অব সায়েন্সেস, ইয়েশিভা ইউনিভার্সিটি 1982
 সম্মানসূচক ডক্টর অব সায়েন্সেস, Columbia University 1985
 সম্মানসূচক ডক্টর অব সায়েন্সেস, Adelphi University 1988
 Honorary Degree of Doctor of Philosophy, Weizmann Institute of Sciences 1989
 সম্মানসূচক ডক্টর অব সায়েন্সেস, Gustav Adolphus University 1992
 সম্মানসূচক ডক্টর অব সায়েন্সেস, হার্ভার্ড বিশ্ববিদ্যালয় 1992
 সম্মানসূচক ডক্টর অব সায়েন্সেস, Université de Bordeaux 1993
 সম্মানসূচক ডক্টর অব মেডিসিন, University of Vienna 1995

তথ্যসূত্র

কলাম্বিয়া বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের শিক্ষক
১৯২০-এ জন্ম
২০১১-এ মৃত্যু
চিকিৎসাবিজ্ঞানে নোবেল পুরস্কার বিজয়ী
কারাকাসের ব্যক্তি
মার্কিন যুক্তরাষ্ট্রে ভেনেজুয়েলীয় অভিবাসী
নিউমোনিয়ায় মৃত্যু
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মার্কিন নোবেল বিজয়ী
ফরাসি নোবেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ন্যাশনাল মেডেল অফ সাইন্স বিজয়ী
ইহুদি মার্কিন বিজ্ঞানী
প্যারিসের বিজ্ঞানী
থেওদোর স্ভে‌দবারি

থেওদোর স্ভে‌দবারি () (30 আগস্ট 1884 - 25 ফেব্রুয়ারি 1971) একজন সুইডিশ রসায়নবিদ। তিনি ১৯২৬ সালে কলয়েড এবং প্রোটিন নিয়ে গবেষণার জন্য রসায়নে নোবেল পুরস্কার লাভ করেন। তার নামানুসারে অধঃক্ষেপণের মাত্রাকে সভেদবার্গ একক (সংকেত S, কিংবা Sv) বলা হয়। ১৯০০ এর মাঝামাঝি থেকে ১৯৪০ এর দশকের শেষ পর্যন্ত আপসালা বিশ্ববিদ্যালয়ে সক্রিয় ছিলেন। উপসালায় থাকাকালীন, স্বেডবার্গ ১৯১২ সালে বিশ্ববিদ্যালয়ের ভৌত রসায়নের প্রধান হওয়ার আগে ডসেন্ট হিসেবে কাজ শুরু করেছিলেন। ১৯৪৪ সালে রয়েল সোসাইটির এবং ১৯৪৫ সালে ন্যাশনাল একাডেমি অফ সায়েন্সেসের অংশ হয়ে ওঠে।

প্রাথমিক জীবন এবং শিক্ষা 
ভেদবার্গ ১৮৮৪ সালের ৩০ অগাস্ট জন্মগ্রহণ করেন। তিনি ১৯০৫ সালে ব্যাচেলর অব আর্টস, ১৯০৭ সালে মাস্টার্স এবং ১৯০৮ সালে পিএইচডি ডিগ্রি অর্জন করেন।

ব্যক্তিগত জীবন 
তিনি বেশ কয়েকবার বিয়ে করেছিলেন এবং তার মোট বারোটি সন্তান ছিল

কর্মজীবন

গবেষণা

পুরস্কার এবং সম্মাননা

তথ্যসূত্র

১৮৮৪-এ জন্ম
১৯৭১-এ মৃত্যু
নোবেল বিজয়ী রসায়নবিদ
উপসালা বিশ্ববিদ্যালয়ের প্রাক্তন শিক্ষার্থী
সুয়েডীয় নোবেল বিজয়ী
রয়েল সুয়েডীয় বিজ্ঞান অ্যাকাডেমির সদস্য
রয়েল সোসাইটির বিদেশি সদস্য
সুয়েডীয় রসায়নবিদ
গোলাপি আমরুল

গোলাপি আমরুল, (), (বৈজ্ঞানিক নাম: Oxalis debilis) হচ্ছে  Oxalidaceae পরিবারের Oxalisগণের একটি তৃণ।

আদিনিবাস
গোলাপি আমরুল এর আদিনিবাস দক্ষিণ-আমেরিকা। তবে ভারত উপমহাদেশে এ-উদ্ভিদ ছিল তার প্রমাণ বেদ ও চড়ক সংহিতায় পাওয়া যায়।

বিবরণ
আমরুল শাক ১৫ ইঞ্চি পর্যন্ত লম্বা পায়। ২/৩ ইঞ্চি ডগার উপর ফুল ফোটে। সেপ্টেম্বর-অক্টোবর মাসে ফুল ফোটে। ফুলের রং গোলাপি কিংবা হলুদ হয় এবং পাঁচটি পাঁপড়ি যুক্ত। ফলকোষ সরু ও লম্বা। ১ সেন্টিমিটার লম্বা ফলকোষে অসংখ্য বীজ থাকে।

তথ্যসূত্র

বাংলাদেশের উদ্ভিদ
বাংলাদেশের তৃণ
দক্ষিণ আমেরিকার উদ্ভিদ
হলুদ আমরুল

হলুদ আমরুল, (), (বৈজ্ঞানিক নাম: Oxalis corniculata) হচ্ছে  Oxalidaceae পরিবারের একটি তৃণ। এরা সরু ও লতানো। দেখতে ছোট এই তৃণরা মাটিতেই প্রসারিত হয় এবং মাটিতে চাপা হয়ে লেগে থাকে।

বিবরণ
এই প্রজাতিটি শহরে অধিক বিস্তৃত এবং এটির আদি নিবাস অজানা। কিন্তু এটিকে পুরনো দুনিয়ার উদ্ভিদ হিসেবে বিবেচনা করা হয়। এটিকে বাগানে, কৃষিক্ষেতে এবং বাগানে আগাছা হিসেবে ধরা হয়।
আমরুলের পাতা ঔষধি শাক হিসাবে ব্যবহৃত হয় ,কিন্তু দীর্ঘদিন সেবন করলে শরীরের দ্বারা ক্যালসিয়াম শোষণ বাধাগ্রস্ত হতে পারে।

তথ্যসূত্র

বহিঃসংযোগ

বাংলাদেশের উদ্ভিদ
বাংলাদেশের তৃণ
শাক
ঔষধি উদ্ভিদ
বিশ্বজনীন প্রজাতি
নেপালের উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
১৯৭৯ ক্রিকেট বিশ্বকাপ দলসমূহ

৯ - ২৩ জুন, ১৯৭৯ তারিখ পর্যন্ত ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপ প্রতিযোগিতায় অংশগ্রহণকারী ৮টি দলের খেলোয়াড়দের তালিকা গ্রুপ অনুযায়ী নিম্নে তুলে ধরা হলো:-

উৎস: Cricinfo 1979 World Cup stats for Australia

উৎস: Cricinfo 1979 World Cup stats for Canada

উৎস: Cricinfo 1979 World Cup stats for England

উৎস: Cricinfo 1979 World Cup stats for India

উৎস: Cricinfo 1979 World Cup stats for New Zealand

উৎস: Cricinfo 1979 World Cup stats for Pakistan

উৎস: Cricinfo 1979 World Cup stats for Sri Lanka



তথ্যসূত্র

বহিঃসংযোগ 
 ১৯৭৯ ক্রিকেট বিশ্বকাপ ক্রিকইনফো.কম 
 ১৯৭৯ ক্রিকেট বিশ্বকাপ দলসমূহ  ওয়ার্ল্ডকাপঅফক্রিকেট.কম 

১৯৭৯ ক্রিকেট বিশ্বকাপ
ক্রিকেট বিশ্বকাপ দল
ভিকারুননিসা বিশ্ববিদ্যালয়

ভিকারুননিসা বিশ্ববিদ্যালয় বাংলাদেশের একটি বেসরকারি বিশ্ববিদ্যালয় ছিল। প্রখ্যাত অস্ট্রীয় পাকিস্তানি সমাজকর্মী ভিকার উন নিসা নূন-এর নামে বিশ্ববিদ্যালয়টির নামকরণ করা হয়। বিশ্ববিদ্যালয়টি ২০০১ সালে প্রতিষ্ঠা করা হয়। এই বিশ্ববিদ্যালয়টি এখন বন্ধ আছে ও কোনও কার্যক্রম পরিচালনা করছে না।

২০০১ সালে বিশ্ববিদ্যালয়টি প্রতিষ্ঠার পর এর তিনটি বিভাগে ১৩৩ জন শিক্ষার্থী ভর্তি হয়। তবে ভিকারুননিসা নূন স্কুল অ্যান্ড কলেজ কর্তৃপক্ষ বিশ্ববিদ্যালয়ের জমি ও তহবিল হস্তান্তরে অনিয়মের অভিযোগ এনে তিন সেমিস্টারের পর বিশ্ববিদ্যালয়টি বন্ধ করে দেয়।

বাংলাদেশ জাতীয় সংসদের সাবেক সদস্য এবং ব্যবসায়ী এইচ বি এম ইকবাল ভিকারুননিসা বিশ্ববিদ্যালয় ফাউন্ডেশনের চেয়ারম্যান। ২০০২ সালে বিশ্ববিদ্যালয় মঞ্জুরি কমিশন তার বিরুদ্ধে প্রতিষ্ঠান স্থাপনের সময় অনিয়ম করার অভিযোগ আনে। ২০০৩ সালে, সুপ্রিম কোর্ট বিশ্ববিদ্যালয়ে পুনরায় চালু করার জন্য সংশ্লিষ্ট কর্তৃপক্ষকে নির্দেশ দেয়।

আরও দেখুন 
ভিকারুননিসা নূন স্কুল এন্ড কলেজ

তথ্যসূত্র 

বাংলাদেশের বেসরকারি বিশ্ববিদ্যালয়
২০০১-এ বাংলাদেশে প্রতিষ্ঠিত
২০০১-এ প্রতিষ্ঠিত শিক্ষাপ্রতিষ্ঠান
ঢাকার বিশ্ববিদ্যালয় ও মহাবিদ্যালয়
বাংলাদেশের বিলুপ্ত বিশ্ববিদ্যালয়
শোকোলা

শোকোলা () ২০০০ সালের মার্কিন-ব্রিটিশ নাট্য চলচ্চিত্র। জোয়ান হ্যারিসের ১৯৯৯ সালের একই নামের উপন্যাস অবলম্বনে নির্মিত চলচ্চিত্রটি পরিচালনা করেছেন লাসে হালস্ত্রোম। হার্ভি ওয়েনস্টেইন ও বব ওয়েনস্টেইন প্রযোজিত চলচ্চিত্রটির চিত্রনাট্য রচনা করেছেন রবার্ট নেলসন জ্যাকব্‌স এবং অভিনয়ে ছিলেন জুলিয়েত বিনোশ, জনি ডেপ, জুডি ডেঞ্চ, আলফ্রেড মলিনা, ক্যারি-অ্যান মস এবং লিয়ানা উলিন।

চকোলাট চলচ্চিত্রে একজন কমবয়সী মা জুলিয়েট বিনোচের গল্প বলা হয়েছে যিনি একটি কল্পিত ফরাসি ল্যান্সকুয়েেন্ট-সৌস-তানেসতার গ্রামে তার ছয় বছরের মেয়েকে নিয়ে আসেন এবং খোলেন লা চকোলেতারি মায়া বা চকলেটারি। খুব দ্রুত তার চকোলেট বদলে দিতে থাকে শহরের মানুষের জীবন।

চলচ্চিত্রটি সেরা চলচ্চিত্রসহ পাঁচটি একাডেমি পুরস্কার, আটটি বাফটা এবং চারটি গোল্ডেন গ্লোব পুরস্কারের জন্যে মনোনীত হয়।

কাহিনীসংক্ষেপ

অভিনয়ে 
 জুলিয়েত বিনোশ - ভিয়ান রোচার
 জনি ডেপ - র‍্যু
 জুডি ডেঞ্চ - আরমান্ড 
 আলফ্রেড মলিনা - কাউন্ট ডে রেনদ
 লেসলি কেরন - মাদাম অদেল
 ভিক্টয়ের থিভিসল - আনুক
 ক্যারি-অ্যান মস - ক্যারোলিন ক্লেমন্ত
 অ্যান্টনিও গিল মার্টিনেজ - জিন-মার্ক দ্র্যু
 হেলেন কার্ডোনা - ফ্রাঁসোয়া দ্র্যু
 হিউ ও'কনর - ফাদার পের হেনরি
 হ্যারিসন প্র্যাট - দেদ্যু দ্র্যু
 গিলান কনেল - দিদি দ্র্যু
 লিয়ানা উলিন - জোসেফিন মুস্কাত
 এলিজাবেথ কমেলিন - য়িভেট মারস্যু
 পিটার স্টর্মার - সার্জ মুস্কাত
 রন কুক - আলফন্স মারস্যু
 অরেলিন পারেন্ত-কোনিগ - লুক ক্লেমন্ত
 জন উড - গিলম ব্লেরট

সাউন্ডট্র্যাক 

টিকা ব্যতীত বাকি গানগুলো রেচেল পোর্টম্যান কর্তৃক  রচিত।
"মাইনর সুইং" (ডিজেঙ্গো রেইনহার্ডট/স্টিপেন গ্রাপেলি) – ২:১৩
"মূল শিরোনাম" – ৩:০৭
"দ্য স্টোরি অফ গ্র্যপান্ডমার" – ৪:০৭
"ভিয়ান সেটস অপ সপ" – ১:৫৭
"থ্রি উইমেন" – ১:০১
"ভিয়ান কনফ্রন্টস দ্য কোঁতে" – ১:২১
"আদার পসিবিলিটিস" – ১:৩৪
"গুইল্যামে'স কনফেশন" – ১:২৯
"প্যাসেজ অফ টাইম" – ২:৩২
"বয়কট ইমমরালিটি" – ৪:৩৮
"পার্টি প্রিপারেশনস" – ১:২৮
"চোকোলেট সস" – ০:৪৮
"ফায়ার" – ২:৩৭
"ভিয়েন গাজেস অ্যাট দ্য রিভার" – ১:০৬
"মায়ান ব্লো ব্রেকস্" – ২:১৪
"টেস্ট অফ চকোলেট" – ৩:০৮
"এ্যাশেজ টু দ্য উইন্ড / রোক্স রিটার্নস" – ২:১৮
"কারাভ্যান" (ডুক এলিঙ্গটন/জুয়ান তিজোল)– ৩:৪৩

তথ্যসূত্র

বহিঃসংযোগ 

 
 
 
 
 চকোলাট চিত্রগ্রহণের স্থান
 চলচ্চিত্র পর্যালোচনা

২০০০-এর চলচ্চিত্র
২০০০-এর দশকের প্রণয়ধর্মী নাট্য চলচ্চিত্র
মার্কিন চলচ্চিত্র
ব্রিটিশ চলচ্চিত্র
ইংরেজি ভাষার চলচ্চিত্র
ফরাসি ভাষার চলচ্চিত্র
মার্কিন প্রণয়ধর্মী নাট্য চলচ্চিত্র
ব্রিটিশ প্রণয়ধর্মী নাট্য চলচ্চিত্র
রন্ধন চলচ্চিত্র
ব্রিটিশ উপন্যাস অবলম্বনে চলচ্চিত্র
লাসে হালস্ত্রোম পরিচালিত চলচ্চিত্র
বুয়েনা ভিস্তা আন্তর্জাতিক চলচ্চিত্র
মিরাম্যাক্সের চলচ্চিত্র
পরিবার সম্পর্কে চলচ্চিত্র
ফ্রান্সের পটভূমিতে চলচ্চিত্র
মার্কিন বহুভাষিক চলচ্চিত্র
মার্কিন প্রণয়ধর্মী চলচ্চিত্র
রোমান ক্যাথলিকবাদ সম্পর্কিত চলচ্চিত্র
ইংল্যান্ডে ধারণকৃত চলচ্চিত্র
ফ্রান্সে ধারণকৃত চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
ক্রেইগ ম্যাকমিলান

ক্রেইগ ডগলাস ম্যাকমিলান (জন্ম: ১৩ সেপ্টেম্বর, ১৯৭৬) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডের সাবেক ক্রিকেটার। নিউজিল্যান্ড ক্রিকেট দলের পক্ষে টেস্ট, একদিনের আন্তর্জাতিক ও টুয়েন্টি২০ পর্যায়ে খেলেছেন। ডানহাতি ব্যাটসম্যান ও কার্যকরী ডানহাতি মিডিয়াম পেস বোলিংয়ের অধিকারী ক্রেগ ম্যাকমিলান প্রথম-শ্রেণীর ক্রিকেটে ক্যান্টারবারির পক্ষে খেলেছেন। এছাড়াও, কাউন্টি ক্রিকেটে হ্যাম্পশায়ার ও গ্লুচেস্টারশায়ারের পক্ষেও প্রতিনিধিত্ব করেন।

খেলোয়াড়ী জীবন 
১৯৯৭ সালে ২২ বছর বয়সে বিশ্ব চ্যাম্পিয়ন অস্ট্রেলিয়ার বিপক্ষে তার টেস্ট অভিষেক ঘটে। ১৯৯৮-৯৯ মৌসুমে ব্যাসিন রিজার্ভে অনুষ্ঠিত দ্বিতীয় টেস্টে ক্রিস কেয়ার্নসের সাথে ৬ষ্ঠ উইকেটে ১৩৭ রান করেন। এরফলে তার দল ভারতের বিপক্ষ জয়ী হয়। এরপূর্বে আর. প্রেমাদাসা স্টেডিয়ামে তিনি তার সর্বোচ্চ ১৪২ রান করেন শ্রীলঙ্কার বিপক্ষে। ২০০০-০১ মৌসুমে হ্যামিল্টনে ইউনুস খানের এক ওভারে ২৬ রান করে তৎকালীন বিশ্বরেকর্ড গড়েন।

একদিনের আন্তর্জাতিকে তিনটি সেঞ্চুরির দুইটিই করেন পাকিস্তানের বিপক্ষে। তন্মধ্যে ৭৫ বলে সংগৃহীত ১০৪ রান যৌথভাবে দ্রুততম ছিল। পরবর্তীকালে জ্যাকব ওরাম জানুয়ারি, ২০০৭ সালে ভেঙ্গে ফেললেও ২০ ফেব্রুয়ারি, ২০০৭ তারিখে হ্যামিল্টনে অস্ট্রেলিয়ার বিরুদ্ধে ৬৭ বলে সেঞ্চুরি করে নিজের দখলে রাখেন। ৬ষ্ঠ উইকেটে ব্রেন্ডন ম্যাককুলামকে সাথে নিয়ে যৌথভাবে বিশ্বরেকর্ডের ভাগীদার হন। দক্ষিণ আফ্রিকায় অনুষ্ঠিত আইসিসি বিশ্ব টুয়েন্টি২০ প্রতিযোগিতায় তিনি নিউজিল্যান্ডের শীর্ষ রান সংগ্রহকারী ছিলেন। প্রতিযোগিতায় তিনি ১৬৩ রান করেন ৪০.৭৫ গড়ে।

অবসর 
১৭ অক্টোবর, ২০০৭ তারিখে টুয়েন্টি২০ প্রতিযোগিতায় অংশগ্রহণ শেষে তিনি তার অবসরের কথা ঘোষণা করেন। এর কারণ হিসেবে ব্যক্তিগত ও শারীরিক সমস্যার কথা তুলে ধরেন। এরপর তিনি ইন্ডিয়ান ক্রিকেট লিগে যোগ দেন ও কলকাতা টাইগার্স দলের অধিনায়কত্ব করেন।

অবসর পরবর্তীকালে প্রচারমাধ্যমের সাথে যুক্ত হন। বর্তমানে তিনি ইন্ডিয়ান প্রিমিয়ার লিগ ও নিউজিল্যান্ডে স্টার ক্রিকেটে সিরিজের ধারাভাষ্যকার হিসেবে রয়েছেন।

তথ্যসূত্র

বহিঃসংযোগ 

নিউজিল্যান্ডীয় ক্রিকেটার
১৯৭৬-এ জন্ম
জীবিত ব্যক্তি
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
নিউজিল্যান্ডের একদিনের আন্তর্জাতিক ক্রিকেট অধিনায়ক
নিউজিল্যান্ডের টুয়েন্টি২০ আন্তর্জাতিক ক্রিকেটার
নিউজিল্যান্ডের টুয়েন্টি২০ আন্তর্জাতিক ক্রিকেট অধিনায়ক
১৯৯৮ কমনওয়েলথ গেমসের ক্রিকেটার
কমনওয়েলথ গেমসে নিউজিল্যান্ডীয় প্রতিযোগী
কমনওয়েলথ গেমসে ব্রোঞ্জপদক বিজয়ী নিউজিল্যান্ডীয়
নিউজিল্যান্ডের যুব একদিনের আন্তর্জাতিক ক্রিকেট অধিনায়ক
নিউজিল্যান্ডের যুব টেস্ট অধিনায়ক
২০০৩ ক্রিকেট বিশ্বকাপের ক্রিকেটার
২০০৭ ক্রিকেট বিশ্বকাপের ক্রিকেটার
ক্যান্টারবারির ক্রিকেটার
গ্লুচেস্টারশায়ারের ক্রিকেটার
হ্যাম্পশায়ারের ক্রিকেটার
কলকাতার (ইন্ডিয়ান ক্রিকেট লিগ) ক্রিকেটার
মেরিলেবোন ক্রিকেট ক্লাবের ক্রিকেটার
আইসিএল বিশ্ব একাদশের ক্রিকেটার
রয়্যাল বেঙ্গল টাইগার্সের ক্রিকেটার
নিউজিল্যান্ডীয় ক্রিকেট কোচ
কমনওয়েলথ গেমসের ক্রিকেটে পদক বিজয়ী
সাউথ আইল্যান্ডের ক্রিকেটার